קלייר ווייט קלר

קלייר ווייט קלר (באנגלית: Clare Waight Keller; נולדה ב-19 באוגוסט 1970) היא סטייליסטית ומעצבת אופנה בריטית. היא שימשה כמנהלת אומנותית של מספר חברות ובתי אופנה יוקרתיים, ביניהם Pringle of Scotland, קלואה וז'יבנשי. ב-2023 היא השיקה קולקציה עם חברת הבגדים היפנית יוניקלו. ווייט קלר נולדה בבירמינגהם שבאנגליה ב-19 באפריל 1970. את התואר הראשון שלה עשתה ב-Ravensbourne College of Art (כיום Ravensbourne University London), ואת התואר השני למדה בקולג' המלכותי לאומנות. היא התחילה את הקריירה שלה בקלווין קליין בניו יורק כסטייליסטית של בגדי נשים. לאחר מכן עברה לעבוד בראלף לורן בקו בגדי גברים. בשנת 2000, טום פורד שכר את שירותיה והיא התחילה לעבוד עבור גוצ'י, שם הייתה אחראית על בגדי נשים ואביזרי אופנה עד עזיבתה ב-2004. בשנה לאחר מכן היא נהייתה מנהלת אומנותית ב-Pringle of Scotland. ב-2007 זכתה בפרס האופנה הסקוטי "מעצב/ת השנה" בקטגוריית הקשמיר. היא התפטרה מעבודה ב-Pringle of Scotland בשנת 2011. באותה שנה, היא עברה לפריז והפכה להיות המנהלת האומנותית של קלואה. ב-2017 קלר מונתה למנהלת אומנותית של הוט קוטור ובגדי ready-to-wear לגברים ולנשים בז'יבנשי. בהחלפתה את ריקרדו טישי בתפקיד, היא הפכה לאישה הראשונה בתפקיד הזה בחברה. ווייט קלר עיצבה את שמלת הכלה שלבשה מייגן מרקל כשנישאה לנסיך הארי, דוכס סאסקס, ב-19 במאי 2018. בשנת 2019, בתצוגת סתיו/חורף 19, ווייט קלר הציגה את קולקציית בגדי הגברים העצמאית הראשונה שלה לז'יבנשי בפריז. זו הייתה תצוגה אינטימית שכללה רק 17 תלבושות עם מלתחה שלמה של בגדי יום ובגדי ערב. ב-10 באפריל 2020 היא עזבה את ז'יבנשי. באוגוסט 2023 היא הכריזה על קולקציית בגדים חדשה בשיתוף יוניקלו. הקולקצייה בעלת 34 פריטי הלבוש הושקה בספטמבר 2023 ב-1500 חנויות בעולם ובאופן אינטרנטי. בשנת 2018, בטקס חלוקת פרסי האופנה הבריטי, ווייט קלר קיבלה את פרס "מעצב/ת בגדי הנשים הבריטי/ת הטוב/ה ביותר" ממייגן מרקל, דוכסית סאסקס, ומהשחקנית רוזמונד פייק. ב-2019, מגזין טיים כלל את ווייט קלר ברשימת האנשים המשפיעים ביותר של השנה. קלייר ווייט קלר נשואה לאדריכל פיליפ קלר ויש להם 3 ילדים - האריסון והתאומות אמיליה ושרלוט. Friedman, Vanessa (1 October 2017). "The Verdict on Clare Waight Keller's Givenchy". The New York Times. Retrieved 3 February 2018. Cartner-Morley, Jess (1 October 2017). "Clare Waight Keller's first Givenchy show is sweetness and light". The Guardian. Retrieved 3 February 2018. Chen, Cathaleen (16 August 2023). "Uniqlo Taps Clare Waight Keller for Fall Capsule". The Business of Fashion. Retrieved 7 November 2023. "Clare Waight Keller". Givenchy. Archived from the original on 17 January 2018. Niven, Lisa (24 March 2009). "Clare Waight Keller". Vogue. Milligan, Lauren (11 March 2011). "Pringle Resignation". Vogue. Williams, Janice. "Who is Clare Waight Keller? Meghan Markle's Wedding Dress Designed by Givenchy's Creative Director". Newsweek. Phelps, Nicole (16 March 2017). "Clare Waight Keller Is Givenchy's New Artistic Director". Vogue. Cochrane, Lauren (16 March 2017). "Clare Waight Keller becomes the first female artistic director at Givenchy". The Guardian. Friedman, Vanessa (19 May 2018). "Meghan Markle's Wedding Dress by Clare Waight Keller for Givenchy: First Photos". The New York Times. Elan, Priya (10 April 2020). "Clare Waight Keller, Meghan's wedding dress designer, leaves Givenchy". The Guardian. Retrieved 10 April 2020. Phelps, Nicole (16 August 2023). "Clare Waight Keller, of Givenchy and Chloé Fame, Is the Designer Behind Uniqlo's Newest Label". Vogue. Retrieved 7 November 2023. "Meghan, Duchess of Sussex, honors Clare Waight Keller in surprise awards appearance". CNN Style. 11 December 2018. Retrieved 11 December 2018. "Qui sont les grands vainqueurs des British Fashion Awards 2018?". Numéro Magazine. Retrieved 19 March 2024. "Time 100 Most Influential People 2019". Time. Retrieved 3 July 2020. Levine, Joshua (28 March 2016). "Designing Beyond Chloé: Inside Clare Waight Keller's Parisian Home". Wall Street Journal. קלייר ווייט קלר, ברשת החברתית אינסטגרם